NaiveNeuron/SloPal huggingface dataset:
Bugár Béla, podpredseda NR SR (2016-04-26):
Pani poslankyňa, úplne nikto ticho tu nemá. To musíte s tým počítať, že vždy, vždy niektorí minimálne sa ozvú. Obráti sa, vidíte, kolega povedzme, váš kolega na ďalšieho kolegu, takže kľudne môžte pokračovať, počúvame.
Danko, Andrej, predseda NR SR (2018-05-16):
S reakciou na faktické pani poslankyňa Kiššová.
Danko, Andrej, podpredseda NR SR (2024-06-12):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie. Uzatváram možnosť prihlásenia a vyhlasujem rozpravu za skončenú. Chce k rozprave zaujať stanovisko navrhovateľka? Nie. Žiada si záverečné slovo spoločný spravodajca? A súčasne vás žiadam, aby ste oznámili termín hlasovania.
P. Hrušovský, predseda NR SR: (2005-03-16):
(Prestávka.) (Po prestávke.)
Hrušovský, Pavol, podpredseda NR SR (2010-12-07):
Pán poslanec Mikolaj, ďalší poslanec prihlásený do rozpravy.
Laššáková, Jana, podpredsedníčka NR SR (2014-09-23):
Pán poslanec Mičovský, nech sa páči, máte slovo.
M. Číž, podpredseda NR SR: (2008-05-14):
Otváram rozpravu. Do rozpravy sa písomne prihlásila pani poslankyňa Jana Vaľová. Má slovo.
Zmajkovičová, Renáta, podpredsedníčka NR SR (2014-10-15):
Kolegyne, kolegovia, prerušujem rokovanie o tomto bode programu. Budeme pokračovať zajtra o 9.00 h. Ešte želám všetkým pekný večer a zajtra pokračujeme pánom ministrom vnútra Kaliňákom, zákonmi. (Prerušenie rokovania o 19.05 hodine.)
Ďuriš Nicholsonová, Lucia, podpredsedníčka NR SR (2018-03-13):
Ďakujem vám pekne, pán minister. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Kondrótovi, aby predniesol spravodajskú informáciu, nech sa páči.
Majerský, Milan, poslanec NR SR (2023-11-21):
Vážený pán predseda, vážený pán minister, kolegyne, kolegovia, ja som v prvom rade rád, že ste našli peniaze pre dôchodcov, to ma teší. Samozrejme to, s čím my, s čím prichádzame ako KDH ako výhrady, je to, že táto pomoc nie je adresná. My sme to kritizovali alebo mali sme voči tomu výhrady viackrát, predovšetkým sme kritizovali to, že sú tu veľké zástupy ľudí, ktorí sú na hranici chudoby alebo už pod hranicou chudoby. Kritizovali sme to, že je tu 270-tisíc detí, ktoré vyrastajú v jednorodičovských domácnostiach a tie sa nevedia dovolať pomoci tohto štátu. Práve preto vás aj žiadame, aj prosíme, aj apelujeme, aby ste našli model, aby bola adresná pomoc v čo najskoršom čase. Keď sme hovorili o energetickej chudobe, hovorili sme presne o tom istom. Naozaj si uvedomme, že všetky vyspelé krajiny, kde je sociálna pomoc na vysokej úrovni, idú presne týmto, adresnou pomocou. Nejdú už tu viackrát spomínanými helikoptérovými peniazmi, ktoré rozhadzujú zhora pre všetkých a rovnako, lebo nie každý to potrebujú, nie každý to potrebuje. Sú ľudia, ktorí to potrebujú viac, sú ľudia, ktorí to potrebujú menej a sú tí, ktorí to nepotrebujú vôbec a dokonca tí ešte aj chcú pomáhať iným. Preto vás prosím, nájdite v čo najskoršom čase model, aby sa pomáhalo adresne. Ďakujem.
Grendel, Gábor, poslanec NR SR (2024-02-21):
Ďakujem za slovo. Súhlasím s tebou, pán poslanec Vašečka, ak ľudia vidia, že si niekto žije očividne nad pomery a že má majetok, na ktorý si nemohol legálne zarobiť. Tak v takom štáte sú aj bežní ľudia motivovaní zákony skôr obchádzať a nie ich dodržiavať. Spravodlivosť nemôže byť selektívna, nikto nechce žiť v štáte, v ktorom sú politici nejakou vybranou kastou, ktorá nemusí dodržiavať zákony. To demoralizuje celú spoločnosť. A my sa dnes do takých časov, žiaľ, vraciame. Do takých časov nás vracajú konkrétne skutky konkrétnych politikov, ktorí majú moc. Napríklad čo je spravodlivé na tom, že bežný človek sa po dopravnej nehode musí podrobiť dychovej skúške okamžite, ale vysoký ústavný činiteľ dostane 15-hodinovú milosť. Na tom nič spravodlivé nie je. Alebo čo je spravodlivé na tom, že ak bežný človek premešká nejakú lehotu, je okamžite sankcionovaný, ale keď vysoký ústavný činiteľ musí niečo urobiť podľa zákona bezodkladne a on to urobí po 70 dňoch, nič sa mu nestane. Ani na tom nič spravodlivé nie je. Ako môže tento štát od bežných ľudí očakávať, aby rešpektovali súdy, keď jeden z najvyšších ústavných činiteľov, predseda parlamentu a prezidentský kandidát Peter Pellegrini, sa Ústavnému súdu vysmieva. Táto vládna koalícia demoralizuje spoločnosť a nedáva jej nádej, že tu bude niekedy rovnosť pred zákonom. Preto je tento zákon dôležitý, lebo sa pokúsi sfunkčniť niečo, preukazovanie pôvodu majetku, čo na Slovensku nefunguje. Hoci politici tvrdili, že toto bude to kladivo na nelegálne majetky.
Grendel, Gábor, podpredseda NR SR (2023-05-09):
Spravodajcom k tomuto bodu je pán poslanec Ján Blcháč z navrhnutého gestorského výboru pre financie a rozpočet. Nech sa páči, pán poslanec, máte slovo.
Suja, Miroslav, poslanec NR SR (2021-06-17):
Ďakujem za slovo, pán podpredseda. Pán poslanec Krúpa, keby sme išli týmto spôsobom, tak aj ten terorista z Nice, čo zabil cez 90 ľudí kamiónom, tak teraz čo? Zakážeme kamióny? Vy ste spomenul toho Breivika. Dobre, nebol Slovák, mal legálnu zbraň? Spravil to s legálnou zbraňou, bol legálny držiteľ zbrane? No nebol, kúpil si ju niekde v zahraničí, mimo, mimo Európskej únii, pán kolega, a to je veľký rozdiel. To, čo som povedal, my trestáme slušných, poctivých ľudí, nie Breivika, ktorý si kúpil niekde mimo Európskej únie, neviem, v Bielorusku či v Rusku, či kde kúpil ten samopal a prešiel výcvikom, aj výbušniny. To sa nedá porovnať. Ak chcete ho porovnávať, tak čo teraz? Každému väzňovi na Slovensku dáme teraz jednoizbový byt, každému dáme jednoizbový byt, aby sedel takto, keď ideme už takýmto rovnakým príkladom? Pán kolega, toto nie! Dajme politiku bokom, povedzme, či je to dobré alebo zlé. A toto nie je dobré, lebo trestáme slušných, poctivých ľudí. Viete, tu ide o salámovú metódu. Klasickú salámovú metódu, aby sme postupne odzbrojili slušných držiteľov zbraní, ktorá bude mať vyústenie až na koniec týždňa tým, že keď niekto bude chcieť ísť na poľovačku, tak si zbraň bude musieť vyzdvihnúť niekde na mestskom úrade a zase naspäť ju vrátiť. To nakoniec skončí až takto, aby sa títo ľudia nemohli brániť, aby nemohli brániť svoje domovy. Keď si pozrieme najhoršie teroristické činy v Amerike, tak tam, kde sú, kde je neobmedzená správa držania zbraní, tak tam ich je najmenej. Najviac ich je tam, kde sú tie zbrane zakázané. Lebo keď sa niečo stane, tak niekto vychádza a zlikviduje toho strelca skôr, ako príde polícia. A ak my zabránime slušným ľuďom, ktorí dodržujú zákon, držať zbraň a mať pocit bezpečia, že sa môžu brániť, tak si nezaslúžime sedieť v tejto Národnej rade, ak chceme prijímať takéto zákona. A tí Česi sa pokúšajú o to, robia všetko pre to. Nesklopia uši, nezrazia päty. Ako klobúk dole pred nimi. Pán kolega, bokom politiku. Či je to dobré alebo zlé sa pozrime. Čo zlé sa zatiaľ spravilo? Nič. Čo zlé sa spraví tým zákonom? Veľa. A bude sa postupne len sprísňovať.
Ledecký, Vladimír, poslanec NR SR (2022-10-04):
Hlasovali sme o všetkých bodoch zo spoločnej správy, teraz prejdeme k hlasovaniu o jedinom pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslanca Tomáša Lehotského.
Šipoš, Michal, poslanec NR SR (2024-01-08):
Ďakujem pekne pani poslankyni Plavákovej za jej vystúpenie. Ja by som chcel tiež podčiarknuť niektoré veci, ktoré spomínala, a čo je úplne tragikomické, je ten odborný tím, ktorý písal tento zákon, ktorý ide rušiť špeciálnu prokuratúru a ktorý ide znižovať trestné sadzby, čiže ide vítať tých zlodejíčkov z celej, z celého sveta, aby si tu prišli nakradnúť, veď buď dostanú možno len podmienku, ak ich chytia. Čiže poďme na to. Ten odborný a hviezdy tím – Burda, Para, Lindtner a Gašpar junior. To sú tie hviezdy, to je ten odborný tím, to je tá odborná diskusia, to sú tí špičkoví právnici, advokáti, prokurátori, ktorí pripravovali tento skvelý zákon, pán Pellegrini, že? Pamätáme si, pred voľbami ako ste hovorili, že toto bude odborná diskusia, to nebude len tak, že sa bude niečo rušiť. To sú tie hviezdy, ktoré pripravovali a písali ten zákon. No a teraz ešte trochu sa vrátim k pánovi ministrovi Suskovi. Ja si pamätám v minulom volebnom období, že pán poslanec Susko vtedy bol poslanec, ktorý strážil zákon, strážil rokovací poriadok, snažil sa, aby všetko bolo v súlade so zákonom, na každú drobnosť upozorňoval, že toto už nie je v súlade so zákonom, nie je v súlade s rokovacím poriadkom. Boli voľby, voľby vyhral SMER, pán Susko sa stal minister. A teraz? Úplne otočil, úplne prevrátil kabát a zrazu už mu nevadí porušovanie zákona, už mu nevadí skrátené legislatívne konanie, ktoré nie je odôvodnené. Ako sa, pán minister Susko, ráno pozeráte do zrkadla? Aký je to pocit, keď úplne prevrátite kabát? Aký je to pocit ísť spať s pocitom, že robíte úplný opak toho, čo v minulosti? Odpovedzte nám!
Blanár, Juraj, podpredseda NR SR (2021-07-01):
Pán poslanec Eduard Kočiš.
M. Pado, poslanec: (2009-11-03):
Len na jedno chcem, pán spravodajca, upozorniť. Trendy a výsledky od rokov 2002 po rok 2006 sú zjavne pozitívne. Nielen trendy, ale aj výsledky. Trendy vášho vládnutia a nielen trendy, ale aj výsledky idú opačným smerom. To je pravda, to je realita, toto nezmeníte, aj keby ste čo rozprávali o roku 2002, 3, 4, 5, 6. Pozrite sa na výsledky, na ekonomiku, na rozpočet, a pozrite sa na súčasnú dobu. Nič viac a nič menej. A, pán poslanec, vy si myslíte, že v roku 2011 bude rozpočet oveľa iný, ako je tento rok? To si naozaj myslíte? To, že tam je prognózovaný príjem o 1,2 % vyšší, to nezachráni rozpočet tejto krajiny.
Valášek, Tomáš, poslanec NR SR (2021-10-22):
Okej.
Hrnčiar, Andrej, podpredseda NR SR (2016-12-08):
Pán poslanec Paška.
Baránik, Alojz, poslanec NR SR (2016-04-22):
Ďakujem. Chcem sa pripojiť k tomu, čo už bolo povedané, že pani Blahová je naozajstnou odborníčkou. A to bolo zjavné aj z jej prejavu. K tomu čo hovorila o tom, že neexistuje v podstate súdna ochrana tých, ktorí ju najviac potrebujú v našej spoločnosti. To je len vypuklým prejavom toho, že v skutočnosti súdna ochrane neexistuje pre nikoho, pretože keď existuje len selektívne, len pre niektorých, tak potom vlastne neexistuje. A tí, ktorými sa zaoberá pani Blahová primárne, tak tí nedostatok tejto súdnej ochrany pociťujú najviac. Ďakujem.
Budaj, Ján, poslanec NR SR (2019-02-08):
Ďakujem kolegyni, že zdôraznila historicitu tejto voľby, naozaj je pravda, že sme dúfali v zmenu pravidiel, tá nenastala, naozaj ide o najväčšiu, nenastala v tej podobe, o akú hlavne išlo, teda aby sa nestala iba väčšinovou voľbou. Naozaj ide o najväčší počet dovolenia teda z hľadiska kvantity a, samozrejme, tou, tou hlavnou vecou, na ktorú treba hľadieť, je, v akej spoločensko-politickej situácii sa táto voľba má odohrať. Na uliciach bude už opäť onedlho dav pripomínať aj tejto sále, že verejnosť má obavy z absencie spravodlivosti v našej krajine. Verejnosť sa obáva, že tí, ktorí hľadajú spravodlivosť a pravdu, môžu byť zabití, tak ako novinár Kuciak a jeho snúbenica. A možno mohol byť zabitý náš bývalý kolega pán Lipšic a jeho kolega Žilinka. Ak je takáto situácia v krajine a má sa a má sa vodca vládnej väčšiny stať členom Ústavného súdu, nemožno sa čudovať, že túto situáciu považujeme za prelomovú a historickú. Ak sa tak stane, opozícia sa obáva, že na 12 rokov sa môže blokovať spravodlivosť a ulica nám to všetkým už onedlho pripomenie. Toto sú, toto sú reálne fakty, o ktorých svedčia aj prieskumy verejnej mienky. Slovensko sa obáva, že sa nedožije spravodlivosti.
K. Tóthová, poslankyňa: (2006-08-03):
Pokiaľ ste hovorili o postavení prokuratúry ako sovietskej, máte pech. Ja tu sedím a tento zákon som bola konzultovať v Benátskej komisii a na Benátskej komisii, sú o tom písomné záznamy, sa konštatovalo, že typ slovenskej prokuratúry plne vyhovuje prokuratúre v právnom štáte európskeho typu. A navyše váš návrh prokuratúry bol kritizovaný v článku... (Prerušenie vystúpenia časomierou.)
Bugár, Béla, podpredseda NR SR (2016-09-13):
No, Matovič, ako ty ma voláš Bugár. Ja viem, že... (Reakcia z pléna.) Ja viem, to je v poriadku, len si ma oslovil. Takže treba sa pozrieť, kde som robil. Ja viem, kde som robil sedem rokov, ten závod ešte funguje a výkresy moje ešte stále fungujú. Takže... Nie, pán poslanec, keď už teda, tak aspoň neklam! Ty nič iné nevieš. Klameš, klameš, zavádzaš. (Potlesk.) Pán poslanec Fecko.
P. Paška, predseda NR SR: (2006-12-06):
(Hlasovanie.) 136 prítomných, 128 za, 8 sa zdržalo. Konštatujem, že sme postúpili uvedený návrh zákona do tretieho čítania. Pristúpime k tretiemu čítaniu . Otváram rozpravu. Pýtam sa, či chce niekto podať návrh v zmysle § 85 zákona o rokovacom poriadku. Nie je tomu tak. Končím rozpravu. Pán spravodajca.
Ferenčák, Ján, poslanec NR SR (2020-07-24):
Ďakujem. Pán kolega Peter, si poukázal na jednu veľmi zásadnú vec, o ktorej sa doteraz nerozprávalo, a to je, že premiér nielen je súkromná osoba ako Igor Matovič, ale premiér je človek, ktorý reprezentuje každého z nás a reprezentuje krajinu, ak sa nachádza mimo Slovenskej republiky. A cez prácu premiéra sa prihliada aj na všetkých, ktorí reprezentujú tú krajinu v zahraničí. Ja konkrétne som vo výbore regiónov zvolený za samosprávu a veľmi ťažko sa niekedy vysvetľuje kolegom zo zahraničia, ak nastane faux pas, a faux pas nastáva, ak príde reprezentant krajinu, ktorý tú krajinu jednoducho neprezentuje adekvátne. A tu môžme len rozmýšľať, ako bolo poukázané, aká tá reprezentácia konkrétne aj pri tejto poslednej návšteve premiéra bola. A aké sú názory na premiéra a celú krajinu, ak budeme chodiť do zahraničia, ak sa nás budú pýtať, že máte premiéra plagiátora, ako ste sa s tým vysporiadali? A my máme hovoriť, že je to v poriadku? Že povedal, že on sa ospravedlnil, a jednoducho je to v poriadku? No nie je to v poriadku a to treba rázne povedať. A tu by som možno, ak už chcete, aby takýto reprezentant, aby nás reprezentoval pán premiér v zahraničí, tak je nutné, aby tá úroveň vystupovania, jazykových znalostí, etiky, etikety, morálky, tak ako prináleží diplomatom, bola na podstatne vyššej úrovni a všetko sa dá naučiť, na všetko je čas, ale aby to vystupovanie v zahraničí bolo adekvátne, aby..., keď my tam prídeme, aby sme nemuseli vysvetľovať rôzne faux pas. Ďakujem pekne.
Grendel, Gábor, podpredseda NR SR (2021-06-17):
Ďakujem, pán poslanec. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Dvaja páni poslanci, pán poslanec Kyselica a pán poslanec Susko. Končím možnosť prihlásiť sa ústne do rozpravy. Ako prvý vystúpi pán poslanec Lukáš Kyselica.
Bugár, Béla, podpredseda NR SR (2011-09-14):
Pán poslanec Rafaj.
Kaliňák, Erik, poslanec NR SR (2024-04-18):
Ďakujem pekne za slovo. (Povedané žartovne ako reakcia na chybné spustenie mikrofónu nesprávnemu rečníkovi.)
Laššáková, Jana, podpredsedníčka NR SR (2015-05-05):
Začnite a potom budete pokračovať. Ale, páni poslanci, poprosím vás, aby ste venovali pozornosť pani poslankyni.
Pellegrini, Peter, podpredseda NR SR (2020-09-02):
Pán poslanec Blcháč.
Paška, Pavol, predseda NR SR (2014-11-08):
Pán poslanec Vašečka.
Horecký, Ján, minister školstva, vedy, výskumu a športu SR (2022-12-01):
Hoci, môžem? Rád by som ešte rozšíril tú odpoveď.
Kvorka, Ján, poslanec NR SR (2019-09-11):
Ďakujem za slovo, pán predsedajúci. Vážené pani poslankyne, páni poslanci, k vládnemu návrhu zákona o ochrane prírody sme si dovolili s kolegom poslancom Krajkovičom pripraviť pozmeňujúci návrh. Odôvodním, o čom to bude a čoho sa bude týkať. V podstate sa tu zaoberáme horskou záchrannou službou, ktorá by mohla vypomáhať, pokiaľ to bude schválené, ochranárom prírody a hlavne v terénoch neprístupných, v takých podmienkach, kde pohyb terajšej stráže je dosť nepravidelný a by som povedal aj sťažený. Úrazovosť v horských oblastiach Slovenskej republiky má každoročne od roku 2014 stúpajúci charakter. Pri analýze vzniku úrazov alebo mimoriadnych udalostí sa zistilo, že pri viac ako 80 % všetkých udalostí je ľudských faktor, a to najmä nedodržiavanie základných pravidiel bezpečnostného správania sa v horách a taktiež v návštevných poriadkoch jednotlivých národných parkov. Príslušníci Horskej záchrannej služby v súčasnosti vykonávajú dozor nad dodržiavaním zákona 544/2002 Z. z. z pohľadu bezpečnosti pohybu, ale javí sa nám žiaduce rozšíriť tento dozor aj na kontrolu dodržiavania zákona č. 543/2002 Z. z., a to najmä návštevných poriadkov. Sme presvedčení, že týmto spôsobom aspoň čiastočne znížime rastúci počet úrazov v našich horách. Je potrebné vziať do úvahy aj fakt, že príslušníci Horskej záchrannej služby sa pohybujú najmä v horskom a vysokohorskom prostredí, kde je pohyb strážcov prírody nepravidelný. Podmienky, ktoré sa vyžadujú pre fyzickú osobu na to, aby sa mohla stať členom stráže prírody, sú obdobné s podmienkami, ktoré musia spĺňať príslušníci Horskej záchrannej služby podľa zákona č. 315/2001 Z. z. Aby nedochádzalo k zbytočnej duplicite a taktiež z dôvodu administratívnej, ale aj finančnej náročnosti, navrhujeme rozšíriť oprávnenia a povinnosti členov stráže prírody aj na poverených príslušníkov Horskej záchrannej služby. A teraz si dovolím citovať pozmeňujúci a doplňujúci návrh poslancov Mikuláša Krajkoviča a Jána Kvorku k vládnemu návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony. V čl. I sa za bod 151 vkladá nový bod 152, ktorý znie: „152. V § 79 sa za slová „ochrany prírody“ vkladajú slová „a poverení príslušníci Horskej záchrannej služby“.“ Doterajšie body 152 až 203 sa primerane prečíslujú. Pán predsedajúci, skončil som.
Jurinová, Erika, podpredsedníčka NR SR (2014-11-09):
Pán poslanec Hlina.
P. Hrušovský, predseda NR SR: (2003-03-05):
J. Jaduš, poslanec: Ja som skutočne nechápal polovičku príhovoru, možno aj väčšiu časť, pána premiéra Dzurindu a neviem, prečo sa vznieslo na pána Fica toľko slov, ktoré skutočne nepatrili na túto pôdu, pretože pán Fico chce len konkrétne odpovede na konkrétne otázky. A to sa dalo skutočne povedať jednou jedinou vetou: Pán Palko, postarajte sa o to, aby sa to vyšetrilo. To nie sú otázky pána Fica, priatelia. To sú otázky ľudí, ktorí nás denne stretávajú na chodníku, a na tieto otázky sme skutočne nepočuli skutočnú odpoveď. Ak hovoríme o tom, že tu bujnie v tejto krajine zločinnosť, tak to nie je len o tom, že kdesi ktosi kohosi na ulici prepadne, ale je to predovšetkým o tom, aké materiálne škody sa dejú nesprávnymi rozhodnutiami ústredných činiteľov tejto vlády – a to je dôležité. Tam nám utekajú milióny a my budeme dnes, a to sme aj dnes rozprávali, skrbliť po dvadsať, po päťdesiat korún od ľudí na zdravotnícky systém. Tu je podstata tohto problému. Takže ešte raz – načo tá nervozita? Ak máme skutočný záujem riešiť tento problém, tak sa dohodneme na tom, že pán Palko si bude konať svoju povinnosť a my sa čoskoro tieto odpovede môžeme dozvedieť, ak bude skutočná vôľa. Takže ešte raz, pán Fico si to nezaslúžil. Ďakujem pekne.
Kollár, Boris, predseda NR SR (2022-11-30):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Horváthová, Eva, poslankyňa NR SR (2021-06-22):
Ďakujem za slovo. Pán poslanec Taraba, vy iste možno chcete ísť aj na dovolenku, aj vy sa voľne sa pohybovať po Európskej únii. Tie štáty, ako sú Rakúsko, Česko, možno Chorvátsko, si samy kladú podmienky, za akých okolností pustia občanov, tak aby chránili predovšetkým svojich ľudí. Logicky i Slovensko si dáva nejaké podmienky. Nie je pravda, že by to bolo len to, že osoba musí byť očkovaná. Práve tento pozmeňovák, aj tento návrh slúži na to, aby sa tie COVID pasy zjednotili a zlepšila sa vlastne tá komunikácia jednotlivých štátov navzájom. To znamená, že keď pôjdete cez hranice, tak si overia, či ste mali test, či je platný, či ste to vy alebo či ste boli očkovaní, alebo či ste neprekonali ochorenie za posledných 180 dní, a v tom prípade vás tá krajina pustí. To, že to stále nefunguje, tak jeden z tých dôvodov je, že aj my sa snažíme tú legislatívu upraviť tak, aby toto začalo fungovať. No a či to je správne, alebo nie, takéto obmedzenie pohybu, ťažko sa to bude vám vysvetľovať, ktorý ste ešte prednedávnom aj s pánom poslancom Kuffom starším tu vykrikovali, že rúška dole. Na začiatku ste to spochybňovali. Teraz spochybňujete nejaký delta variant a otázka, že či človek, ktorý je očkovaný, je imúnny alebo nie je imúnny. Je to nová infekcia pre nás, hej. Z imunologického hľadiska môžem povedať, že logicky by sa tá infekcia mala zastaviť na začiatku, keď ste očkovaný. Hej, príde prvá línia imunitnej odpovede a zabráni pomnoženiu vírusu. Čiže nemali by ste to prenášať, ale netušíme. Vidíme, že ako to asi teda funguje, zrejme nie, pretože tie čísla v tých krajinách, kde je vysoká zaočkovanosť, klesajú. Ale čo sa stane, keď sa rozšíri delta variant, a ako bude to očkovanie fungovať, nevieme povedať. Čiže toto, toto, čo sa snažíme teraz alebo Európska únia v rámci kontroly tých hraníc a kontroly COVID pasu urobiť, tak je to minimum, čo môžme spraviť, aby sme zabránili príchodu ťažkej tretej vlny aj, aj nejakých ďalších. Čiže ja si myslím, že je to správne, a netreba ľudí zavádzať, že musia byť zaočkovaní, aby sa mohli voľne pohybovať. Majú aj iné alternatívy.
Krúpa, Juraj, poslanec NR SR (2020-05-12):
Vážený pán predseda, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 79 zo 4. mája 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, tlač 81, na prerokovanie Výboru Národnej rady Slovenskej republiky pre obranu a bezpečnosť s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre obranu a bezpečnosť prerokoval návrh vlády na skrátené legislatívne konanie na svojej 5. schôdzi 12. mája 2020 a prijal uznesenie č. 6, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, čiže tlač 81. Vážený pán predseda, prosím, otvorte rozpravu. Ďakujem pekne.
Zmajkovičová, Renáta, podpredsedníčka NR SR (2014-09-23):
Teraz otváram ústnu rozpravu. Pýtam sa, či sa chce niekto prihlásiť do rozpravy ústne. Nie. Ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Pán poslanec Hlina ako navrhovateľ, nech sa páči.
Fronc, Martin, poslanec NR SR (2012-09-21):
Ďakujem. Dve krátke poznámky. Prvá, chcem povedať, že tento zákon je legislatívne v poriadku, v súlade s vysokoškolským zákonom č. 131. Hovorím to aj ako jeden, ktorý ten vysokoškolský zákon spoluvytváral. Druhá poznámka. Vystúpili dvaja poslanci, ktorí podporili návrh zákona. A vôbec z rozpravy mám pocit, že tento zákon by nemal mať problém postúpiť do druhého čítania. Ako to bude, uvidíme. Ale chcel by som upozorniť na jednu vec. Obyčajne pri návrhu takéhoto zákona a v dnešnej situácii sa použije protiargument, že je to ďalší výdavok v rozpočte štátu a v tomto prípade v rozpočte rezortu ministerstva školstva a jednoducho v tejto chvíli na to nemáme. Treba si uvedomiť, že je to veľmi opatrný krok, že zavádza fakultatívne možnosť takéto štipendium dať. Čiže v zásade ten výdavok, môžeme povedať, nemusí byť ani nijaký. Je to dobrá vôľa pomôcť a ak by sme si overili a tento zákon, táto novela zákona začala platiť, tak celkom iste by sme aj videli, koľko bude tých žiadostí. Určite bude ten výdavok menší, ako kolegyňa uviedla, kde iste urobila aj odhad, aj pri dobrej vôli. Čiže naozaj si nemyslím, že argument, že na to dnes nie sú peniaze, by bol korektný. Samozrejme, zákon, ja za seba môžem povedať, že plne podporujem. Ďakujem pekne.
Senko, Ján, poslanec NR SR (2013-12-03):
Takisto som chcel pripomenúť pánovi poslancovi, že tento návrh nie je o zvyšovaní platov ústavných činiteľov. Ale na druhej strane, keď pán poslanec hovorí o tom, že by sme si mali pripomínať niektoré veci, tak mu aj ja pripomeniem. A síce tú, že keď ste boli vládny poslanec za stranu SaS, tak ste prijali pravidlá v zákone o platových pomeroch ústavných činiteľov a tento zákon v tej podobe je v súčasnom období platný. Sám dobre, pán poslanec, viete, aké zdesenie v spoločnosti v roku 2011 nastalo, keď sa dozvedeli, že podľa tohto platného zákona sa majú vyplácať platy ústavných činiteľov. Takže tam si spytujte svedomie a nie v tom, že v súčasnom období chceme ozaj zmrazovať platy ústavných činiteľov. A ak treba nájsť nejaký návrh, nový návrh zákona o tom, ako budú ústavní činitelia odmeňovaní, tak myslím si, že je potrebné trošku hlbšie sa nad tým zamyslieť aj s celkovými dopadmi, aj nad tým vzorcom, ktorý je v súčasnom období platný, tak, aby bol ozaj reálne vykonateľný. Takže toľko. Ešte raz podotýkam, nezvyšujeme si platy.
Laššáková, Jana, podpredsedníčka NR SR (2014-09-24):
Pán poslanec Viskupič.
Pellegrini, Peter, podpredseda NR SR (2020-07-07):
Ďakujem pekne.
Hrnčiar, Andrej, podpredseda NR SR (2017-06-16):
To bola rozprava, môžeš sa prihlásiť s faktickou. Nech sa páči, pán poslanec Krajniak.
Grendel, Gábor, podpredseda NR SR (2022-05-05):
Šesť faktických poznámok na vystúpenie pani spravodajkyne. Ako prvý pán poslanec Martin Čepček.
Hrnčiar, Andrej, doterajší podpredseda NR SR (2020-03-20):
Pán poslanec Vladimír Baláž.
Hrnčiar, Andrej, podpredseda NR SR (2018-02-06):
Takže nech sa páči, pán poslanec Zelník.
Herák, Ján, poslanec NR SR (2021-04-01):
Ďakujem pekne, pán predsedajúci. Kolega, začal si vetou: Je to tu znova a znova a opäť, znova. Vieš prečo, pán poslanec? Pretože vďaka opätovnému predĺženiu dokážeme skutočne ochrániť množstvo ľudí, občanov Slovenskej republiky, dokážeme naozaj ochrániť zdravie. Vravel si aj to, že ľudia sú frustrovaní a že sú naozaj psychicky na dne. Ja s týmto do istej miery môžem s tebou súhlasiť aj preto, lebo s tými ľuďmi sa stretávam aj ako sociálny pracovník, ale aj napriek tomu, že ľudia sú frustrovaní a nemajú sa úplne v psychickej pohode, je potrebné chrániť ich zdravie. Čo si vravel na začiatku, že ti ľudia vypisujú a píšu ti správy, aby sme nepredĺžili núdzový stav, tak ver, aj mne, že aj mne píšu zdravotníci, zdravotné sestry, dokonca lekári, píšu mi ľudia v prvej línii, ktorí skutočne sa ocitávajú deň čo deň s ľuďmi, s ľuďmi, ktorí prekonali alebo majú ten COVID, a prosia nás, a nielen mňa, ale aj mnohých iných, aby sme aj napriek situácii, ktorá sa zlepšuje v nemocniciach, predĺžili ten núdzový stav. A možno by som to len uzavrel tým, kolega, že ešte vravíš na Igora Matoviča, že on je ten hlavný režisér divadla, či čo si vravel. Vieš, neuraz sa, Miro, ale ty to všetko vnímaš tak veľmi sarkasticky len preto, aby si urazil vládu, len preto, aby si urazil Igora Matoviča, však robil si to tu naozaj pravidelne aj s tvojimi kolegovcami, urážaš nového, súčasného premiéra, vravíš, že je to nejaká len bábka; parafrázujem. Vieš, nám skutočne a, opakujem, aj Igorovi Matovičovi išlo v prvom rade o ochranu zdravia všetkých občanov. Čiže, prosím ťa, pozri si situáciu napríklad aj v Rakúsku, aká je, prečítaj si článok, práve dnes ktorý vyšiel, tá situácia ani zďaleka ešte nie je taká dobrá, ako by sme si všetci predstavovali. Ale ja verím tomu, že na konci tunela uvidíme svetlo a všetkým nám bude dobre. Ďakujem.
Jurinová, Erika, podpredsedníčka NR SR (2014-07-03):
Ďakujem, pán minister. Pani spravodajkyňa nemá záujem o záverečné slovo. Prerušujem rokovanie o tomto bode programu. Vzhľadom k tomu, ako už povedala pani podpredsedníčka Laššáková, že neprebehlo rokovanie výboru, gestorského výboru, no nemôžeme rokovať o zákone vrátenom prezidentom, prosím vás teda o vyjadrenie súhlasu na pokračovanie s rokovaním, zákonom č. 224/2004 Z. z. o dani z pridanej hodnoty. Je teda všeobecný súhlas, že budeme pokračovať týmto zákonom? (Reakcie z pléna.) To znamená, že budeme musieť hlasovať. Evidentne je teda sála neuznášaniaschopná, takže len kvôli záznamu. Takže hlasujeme. (Hlasovanie.) (Prítomní 16, za 9, proti 0, zdržalo sa 5, nehlasovali 2.) Takže vidíme, že Národná rada nie je uznášaniaschopná (reakcie z pléna), hlasovať môžeme, teda keď bude uznášaniaschopná. Vieme, že hlasovalo sa o 17.00 hod., najbližšie sa bude až o 11.00 hod. Ja vzhľadom k tomu, že nie je všeobecný súhlas na pokračovanie bodmi ministra Kažimíra, navrhujem ukončenie tejto schôdze alebo dnešného dňa rokovania. Prerušujeme dnešný deň rokovania. (Reakcie z pléna.) Jediný problém naozaj je s tým, že bolo dohodnuté, ako má schôdza pokračovať. Keďže bolo dohodnuté, pán predseda ohlásil, že sa bude pokračovať zákonom..., vráteným, ktorý vrátil prezident na dopracovanie a ešte nezasadol gestorský výbor, naplánované stretnutie je na 19.00 hodinu, vzišla tu námietka z pléna, že bol dohodnutý takýto postup, Národná rada nie je uznášaniaschopná, to znamená, že nezostáva mi nič iné, ako prerušiť rokovanie. To znamená, prajem vám pekný večer všetkým. (Prerušenie rokovania o 18.13 hodine.)
J. Valocký, poslanec: (2007-09-12):
Pani poslankyňa, sú len dve možnosti. Buď tomu vôbec nerozumiete, alebo ide o hlboké nedorozumenie. Keďže ste už dlho v parlamente aj v živote, tak predpokladám, že ide o hlboké nedorozumenie a tam niekde na konci je vždy nejaký výsledok, pretože miešate hrušky s jablkami. Veď predsa zo zákona pacient občan odvádza do poisťovne peniaze a zo zákona odvádza peniaze aj zamestnávateľ. Táto poisťovňa si potom platí niekoho, kto vykonáva činnosť smerom k tomu pacientovi. To je ten lekár. To sú tie nemocnice. Musím vám to trošku vysvetliť, lebo vidím že ste úplne mimo. No a to je diametrálny rozdiel. Zo zákona niekomu dáme peniaze a on si z týchto peňazí vytvorí zisk tak, že nezaplatí alebo nedostatočne zaplatí tým poskytovateľom a má zisk. Veď to je celé. To je vynikajúci zisk, ktorý, keby som bol podnikateľ, tak by som chcel robiť hneď. Len toto. A to mi úplne stačí. A to sa týka aj iných spoločností atď. Takže, pani poslankyňa, je mi veľmi ľúto, ale neviem teda, kto vám pripravoval tento diskusný príspevok, ale je mi skutočne ľúto, lebo poznám vás celkom ako serióznu ženu, ale tieto závery, to je niečo hrozné. Ďakujem veľmi pekne.
Glváč, Martin, podpredseda NR SR (2019-10-18):
Ďakujem. Pani spravodajkyňa? Nechce sa vyjadriť. Prerušujem rokovanie o tomto bode programu. Prajem vám pekný víkend a upozorňujem, že začíname, teda pokračujeme v utorok o 9.00 bodmi ministra spravodlivosti. (Prerušenie rokovania o 14.03 hodine.)
Saloň, Marián, poslanec NR SR (2020-03-24):
Ja reagujem, reagujem na tú časovanú bombu. Ďakujem pekne za upozornenie. „U člena mojej rodiny sa prejavuje neobvyklý symptóm, ktorý je podľa niektorých textov možno spájať s koronavírusom,“ povedal Baránik pre SME. Poslanec, počúvajte dobre, poslanec sa zúčastnil na piatkovej ustanovujúcej schôdzi parlamentu v čase, keď člen jeho rodiny musel absolvovať povinnú 14-dňovú karanténu po návrate zo zahraničia. Pani poslankyňa Cigániková, počúvajte dobre, sa zúčastnil parlamentu, kedy mal doma dcéru v karanténe! Z toho vyplýva, že v tej karanténe mal byť aj on! A ak sa náhodou, nedajbože, potvrdí pozitívny nález v jeho prípade, tak potom začnime rozmýšľať, čo sa bude diať. A presne na takýchto by mal byť tento zákon ušitý, ako je tento príklad, že poslanec Národnej rady, ktorý má vedome doma dcéru v karanténe, dôjde na rokovanie Národnej rady. Tak toto je ale vrcholne nezodpovedné a v tomto určite ideme všetci príkladom. Ďakujem pekne.
Blanár, Juraj, podpredseda NR SR (2023-05-24):
Pani poslankyňa Kozelová, môžete reagovať.
J. Kovarčík, poslanec: (2009-06-19):
V súčasnosti platí od 7. mája 2010 celoplošná výnimka udelená ministrom vnútra, v dôsledku ktorej sú vyššie uvedené ustanovenia neaplikovateľné. Preto v § 39 ods. 5 sa vypúšťa písm. a) a odsek 6. Doterajšie písmená b) a c) sa označujú ako a) a b). Ďakujem.
V. Veteška, podpredseda NR SR: (2008-04-03):
Budeme teraz pokračovať odpoveďami, v ktorých sa budú prezentovať členovia vlády. Ako prvú otázku položil, máme od pána poslanca Petra Markoviča na ministra zdravotníctva Ivana Valentoviča a znie: „Vážený pán minister, plánuje Ministerstvo zdravotníctva Slovenskej republiky zrušiť povinnosť psychiatrických pacientov vyžiadať si odporúčanie i lístok od svojho obvodného lekára pred návštevou psychiatrickej ambulancie?“ I. Valentovič, minister zdravotníctva SR: Ďakujem. Vážený pán predsedajúci, vážený pán poslanec, vážené dámy, vážení páni, dňa 1. júla 2006 vstúpila do platnosti Koncepcia všeobecného lekárstva. Preto hovorím konkrétny dátum, pretože túto koncepciu podpísal môj predchodca. Ak dovolíte, odcitujem niektoré pasáže z tejto koncepcie. „Náplň, hlavné úlohy starostlivosti v odbore a vymedzenie činností. Všeobecné lekárstvo je špecializačným odborom so zameraním na všeobecnú ambulantnú zdravotnú starostlivosť, ktorá tvorí základ zdravotníckeho systému v Slovenskej republike. Ako vedecká disciplína medicíny má vlastné špecifiká poskytovania zdravotnej starostlivosti, riadenie odboru, sieť pracovísk, informačnú základňu, výskum, vzdelávanie a manažment kvality. Náplňou odboru je zabezpečiť prvý kontakt občana s poskytovateľmi zdravotnej starostlivosti. Zabezpečiť rovnosť k voľnému a neobmedzenému prístupu občana k všeobecnej ambulantnej zdravotnej starostlivosti. Rozhodnúť o spôsobe poskytovania zdravotnej starostlivosti vo vlastnej kompetencii sprostredkovaním špecializovanej ambulantnej zdravotnej starostlivosti a ústavnej zdravotnej starostlivosti, teda gatekeeping a triediacu funkciu. Zabezpečiť integráciu poskytovanej zdravotnej starostlivosti, jej kontinuitu a dostupnosť po časovej osi života osoby. Zabezpečiť poskytovanie komplexnej a kontinuálnej zdravotnej starostlivosti dospelým obyvateľom bez rozdielu veku, pohlavia, rasy či náboženstva. Zabezpečiť manažment zdravotnej starostlivosti... (Prerušenie vystúpenia predsedajúcim pre ruch v pléne.)
Ďurica, Ondrej, poslanec NR SR (2022-10-06):
Ďakujem, pán predseda. Pán Šeliga, vy ste bol a navždy zostanete tvárou tej iniciatívy Za slušné Slovensko a zrejme zisťujete s odstupom času, že tá iniciatíva nepriniesla až také slušné Slovensko, ako ste si predstavovali, ako ste ľuďom sľubovali. Keď sa človek na to pozrie očami občana, tak všetko, čo tu odznelo, je dostatočne závažné na to, aby to odznelo, aby sa tým orgány činné v trestnom konaní zaoberali a aby aj Národná rada prijala takéto uznesenie, pretože to sú vážne veci. A vaša argumentácia, že zverejníte všetky alebo kompletné odposluchy, alebo prepisy tých odposluchov, veď to nie je podstatné v danom momente. Tých dôkazov, resp. tých informácií je tak veľa, sú tak závažné, že je podľa mňa úplne jedno, či ten záznam je zverejnený v plnom čase, alebo v celej svojej dĺžke, alebo sú tam, naopak, vypichnuté niektoré najzávažnejšie, najpodstatnejšie veci. Takže vy nemôžete argumentovať alebo presviedčať nás a ja naozaj nie som ani som nebol nominantom predchádzajúcej vlády alebo, alebo súčasťou predchádzajúcej a nie som ani, chvalabohu, súčasťou tejto vlády alebo tejto koalície, takže ja sa na to pozerám naozaj očami občana a snažím sa vnímať to, čo tu bolo povedané. A pokiaľ tie veci tak fungujú a pokiaľ sú tu jasné nahrávky a dôkazy, tak sa netvárme teraz, že ten zločin alebo to, čo sa tu deje, budeme obhajovať tým, čo sa tu dialo pred rokmi alebo počas minulých vlád. To nie je proste, to nie je odpoveď na to. Tu sú závažné veci, ktoré sa dejú počas tejto vlády. To sa deje teraz v priamom prenose, tomu sa treba venovať.
M. Hort, podpredseda NR SR: (2008-10-29):
Pán kolega, viete, že som veľmi tolerantný pri vedení schôdze. Ešte aj pána poslanca Haleckého poprosím zapísať medzi tých, ktorí chcú vystúpiť v rozprave. Takže štyria v poradí pani Radičová, pán Kvorka, pani Rošková a pán Halecký. Uzatváram možnosť definitívne prihlásiť sa do rozpravy ústne a slovo má pani poslankyňa Iveta Radičová. Nech sa páči.
Kaník, Ľudovít, poslanec NR SR (2014-07-08):
Tak teraz sme sa naozaj dobre zabavili. Toto bol veľmi zábavne, zábavný kabaret. Celý víkend zrejme dobre študovaný. Už tie vety, ktoré uvádzali, tak kuso predkladané, evidentne nabifľované, prečítané, ktoré vlastne vybrali to, čo bolo predmetom kritiky zo strany opozície, a až, pán minister, až to úsmev na vašich ústach vyvolalo, keď ste to museli hovoriť, že to, čo vy ste sa snažili celý čas urobiť, tak teraz to akože hodiť na opozíciu. Tak to je skutočne kabaretne dobré vystúpenie. Pokračujete v tom, čo celý čas ste tu tvrdili, že jedno robíte, druhé tvrdíte. Vodu kážete, víno, nieže pijete, vy sa s ním chcete priam opíjať. Pretože dnes nie je možné vodu vyvážať do zahraničia ani potrubiami, ani nijak ináč a treba si len prečítať § 21 a § 26 vodného zákona. Ja v rozprave sa tomu budem venovať podrobnejšie a budem z neho citovať. Takže je absolútnym zavádzaním tvrdiť, že dnes tá voda, je možné vyvážať. Naopak, vy ste ju chceli umožniť vyvážať. Ale to není to najobludnejšie. Ale to, že ste to chceli urobiť cez povolenia pre konkrétne podnikateľské skupiny, ktoré by dostali od vlády povolenie rovnako, ako dostali emisie od vlády, a urobiť z toho jednoducho brutálny kšeft pre úplne pár vybraných skupín. Opäť vo svojom vystúpení si dovolím isté súvislosti odhaliť alebo popísať, kam by tieto záujmy mohli smerovať. Dnes ste sa len zľakli. Zľakli ste sa, a preto teatrálna, teatrálna tlačová konferencia. Keď je to tak, ako hovoríte, stiahnite ten zákon. Na čo je, pro... (Prerušenie vystúpenia časomerom.)
Bugár, Béla, podpredseda NR SR (2017-06-14):
Na vystúpenie pána poslanca s faktickými poznámkami piati. Končím možnosť sa prihlásiť do faktických. Pán poslanec Hrnko.
Figeľ, Ján, podpredseda NR SR (2015-11-11):
Pán spoločný spravodajca, chcete sa vyjadriť? (Reakcia spravodajcu.) Nie. Prerušujem rokovanie o tomto bode programu. Budeme pokračovať teraz v rokovaní druhým čítaním o návrhu poslankýň Národnej rady Slovenskej republiky Viery Šedivcovej, Viery Tomanovej, Svetlany Pavlovičovej, Márie Janíkovej a Evy Hufkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Tento návrh zákona má označenie tlače 1634 a spoločná správa výborov má označenie tlače 1634a. Dávam teraz slovo pani poslankyni Viere Šedivcovej, aby návrh zákona odôvodnila. Nech sa páči.
Žitňanská, Jana, poslankyňa NR SR (2022-10-25):
Ďakujem veľmi pekne, pán predsedajúci. Vážený pán minister, ctené kolegyne, kolegovia, v prvom rade sa vám chcem poďakovať za to, že sme mohli rozdeliť túto rozpravu, pretože ešte stále teda pracujeme na pozmeňujúcom návrhu k tomu, čo som avizovala, že by sme chceli zmeniť, aby sa nekrátil príspevok na opatrovanie tým, ktorí poberajú niektorú z dôchodcovských dávok. A teda dovoľte, aby som uviedla tlač 1150. Týka sa tiež zákona o peňažných príspevkoch na kompenzáciu ťažkého zdravotného postihnutia. Ako som uviedla aj v prvom čítaní a následne na výboroch, táto zmena alebo tento návrh vychádza zdola. To znamená, že bol vypracovaný na základe podnetov od ľudí, ktorých sa to priamo týka. A týka sa to jednej veci. Keď napríklad je človek umiestnený v zariadení sociálnych služieb a chcel by sa osamostatniť, chcel by odísť a žiť samostatne, ale potrebuje osobnú asistenciu, tak dnes zákon hovorí, že najskôr musí opustiť brány zariadenia a potom sa môže nechať posúdiť na osobnú asistenciu. Všetci veľmi dobre vieme, že ten proces, tie lehoty na posúdenie sú naozaj dlhé. Áno, je to tak. Zo zákona proste tri mesiace je tam čas na to, aby sa vykonal ten posudok. Žiaľ, niekedy ten čas sa aj predlžuje. To znamená, že v praxi potom títo ľudia, ktorí sa osamostatnili, ale ktorí potrebujú nejakú pomoc, sú odkázaní na to, aby si to platili sami alebo aby im niekto pomáhal. Čiže chceme trošku zmeniť tú filozofiu a uľahčiť ľuďom život. To znamená, že by sa mohli nechať posúdiť ešte počas pobytu v zariadení a až následne, keď opustia a nechajú sa posúdiť, to znamená, že budú vedieť, keď budú odchádzať zo zariadenia, či teda majú nárok a v akom rozsahu na peňažný príspevok na osobnú asistenciu. Opäť sa chcem veľmi pekne poďakovať ministrovi Krajniakovi za ústretovosť, pretože, áno, roky to platilo, že to vždy bolo takto, že bolo najskôr treba ukončiť jedno a potom sa nechať posúdiť a začať čerpať druhé. Čiže meníme túto filozofiu na to, aby sme vyšli ľuďom v ústrety. Čiže ak prejde táto novela zákona, tak bude možné sa nechať posúdiť ešte počas poberania služby, sociálnej služby a až po opustení, samozrejme, toho zariadenia, človek, ak mu bude priznaná, priznaný peňažný príspevok na osobnú asistenciu, tak ju začne poberať. Cez pozmeňujúci návrh, ktorý vám v rozprave prednesiem, ale aj upresňujeme to, aby naozaj to bolo všetko tak, ako má byť, že sa bude vykonávať po šiestich mesiacoch kontrola, odkedy sa ten človek osamostatní. A takisto bude predkladať čestné vyhlásenie, aby bolo jasné, že je ten zámer opustiť zariadenie sociálnych služieb a žiť samostatne. Čiže toto je obsahom toho pozmeňujúceho návrhu. Ja ho uvediem potom aj v rozprave. Ďakujem veľmi pekne.
Kuriak, Milan, poslanec NR SR (2023-05-17):
Ja iba stručne. Chcem vás ako spravodajca, aj ako človek pochádzajúci z 9 detí a otec veľkej rodiny, chcem vás poprosiť o podporu tohto veľmi dobrého a potrebného zákona pre naše rodiny, pre naše matky s deťmi. Tak verím tomu, že v tomto pléne sa nájde väčšina poslancov, ktorí tento prorodinný, prosociálny návrh zákona podporia. Ďakujem za podporu. A hlasovanie zajtra o jedenástej.
Poliačik, Martin, poslanec NR SR (2015-10-02):
Ďakujem veľmi pekne, pán predsedajúci. V súčasnosti právny poriadok Slovenskej republiky neupravuje v rámci občiansko-právnych vzťahov postavenie zvieraťa špecificky a treba povedať, že sme poslednou krajinou Európskej únie, ktorá túto úpravu ešte nemá. Zviera je stále chápané ako hnuteľná vec, pričom sa nerešpektujú jeho osobité vlastnosti. Jedine prostredníctvom noriem verejného práva sú regulované niektoré aspekty chovu, obchodovania a usmrcovania, predovšetkým hospodárskych zvierat. Pokiaľ ide o spoločenské zvieratá, na úpravu právnych vzťahov špecifických pre chov, obchodovanie a usmrcovanie spoločenských zvierat v Slovenskej republike takúto úpravu vôbec nemáme. Absencia takejto úpravy je dôsledkom mnohých nežiaducich spoločenských vplyvov chovu spoločenských zvierat, medzi inými napríklad nelegálne a nekontrolované množenie, o ktorom som hovoril pred chvíľou, s cieľom predaja mláďat, nekontrolované množenie túlavých zvierat bez majiteľov, absencia veterinárneho ošetrenia niektorých zvierat, týranie a neuplatňovanie riadnej zodpovednosti majiteľov za správanie ich zvierat. Predkladaný návrh zákona nemá byť úplnou úpravou právnych vzťahov k zvieratám, som si toho plne vedomý. Avšak podľa nás, predkladateľov, spolu s kolegyňou Nicholsonovou vytvárame elementárny základ pre úpravu právnych vzťahov k zvieratám v občianskoprávnych vzťahoch, z ktorého by mala ostatná právna úprava na ich ochranu vychádzať. Predkladatelia sme si vedomí prípravy nového Občianskeho zákonníka ako základného kódexu v súkromno-právnych vzťahoch, ale vzhľadom na meškanie v tejto oblasti rekodifikácie navrhujeme prijatie predkladanej právnej úpravy s cieľom dosiahnuť presadenie tejto právnej úpravy nielen do súčasného znenia Občianskeho zákonníka, ale predovšetkým do novo pripravovaného rekodifikovaného Občianskeho zákonníka ako základného kódexu pre súkromno-právne vzťahy. Predkladaný návrh zákona teda špecifikuje vo všeobecnosti postavenie akéhokoľvek živého zvieraťa ako vnímajúcu bytosť, na ktorú by sa mali ustanovenia o veciach vzťahovať len v prípade, že to neodporuje povahe živého zvieraťa. Predkladaná právna úprava je inšpirovaná právnou úpravou v iných krajinách Európskej únie a podobná právna úprava je obsiahnutá aj v nedávno schválenom Občianskom zákonníku Českej republiky. Návrh zákona nebude mať nepriaznivý dopad na štátny rozpočet, rozpočty vyšších územných celkov, ani obcí, nebude mať dopad na podnikateľské prostredie, sociálne dopady, ani dopady na informatizáciu spoločnosti. Návrh zákona bude mať priaznivý dopad na životné prostredie. Navrhovaný zákon je v súlade s právom Európskej únie, s Ústavou Slovenskej republiky, s ústavnými zákonmi, so zákonmi Slovenskej republiky a ostatnými všeobecne záväznými predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Toľko k predkladacej správe, pán predsedajúci. Viac poviem v rozprave, do ktorej sa opäť hlásim ako prvý.
Bugár, Béla, podpredseda NR SR (2016-04-20):
Pani poslankyňa, ále..., pani podpredsedníčka Nicholsonová. Pardon.
Hrušovský, Pavol, podpredseda NR SR (2010-08-10):
Pán poslanec Jurčík.
Nash, Natália, poslankyňa NR SR (2023-12-06):
Sľubujem. (Potlesk.)
Laššáková, Jana, podpredsedníčka NR SR (2014-11-09):
Pán poslanec Osuský.
Vaľová, Jana, poslankyňa NR SR (2018-06-20):
Nedá sa rozprávať. (Prerušenie vystúpenia predsedajúcim.)
Pellegrini, Peter, predseda NR SR (2015-11-20):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 123 poslancov, za hlasovalo 79, proti boli 7, zdržalo sa 37 poslancov. Konštatujem, že sme schválili návrh zákona o miestnom poplatku za rozvoj. Pán poslanec Glenda uvedie hlasovanie v druhom čítaní o návrhu poslancov Petráka a Chomu na vydanie zákona, ktorým sa mení a dopĺňa zákon č. 253/1994 Z. z. o právnom postavení a platových pomeroch starostov obcí a primátorov miest, tlač 1689, bod 77 schváleného programu. (Hlasovanie o návrhu poslancov Národnej rady Slovenskej republiky Ľubomíra Petráka a Igora Chomu na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1689.)